Rabinas

Rabinas ( rabi – mokytojas) – judaizmo religijos mokytojas. Kiekvienas rabinas privalo gerai išmanyti Torą, 613 Įsakymų ir Halachos įstatymus. Rabinui ir jo šeimai keliami aukšti moraliniai reikalavimai. Rabino žmona turi būti skaisti prieš vedybas, o rabino dukterys ir sūnūs skaistūs iki vedybų.

Šiuo metu rabinus ruošia rabinų ješivos (mokyklos) ir rabinų seminarijos.

 Etimologija 
Terminas „rabinas“ yra kilęs iš mišnos hebrajų kalbos žodžio רְבִּי (rabi), reiškiančio „mokytojas“ bei hebrajų kalbos žodžio רב‎ (rav), kuris reiškia „meistras“. Žodis „rabi“ randamas Evangelijoje pagal Matą,„…mėgsta sveikinimus aikštėse ir, kad žmonės juos vadintų ‘Rabi, Rabi’. Bet jūs nesivadinkite ‘Rabi’, nes vienas yra jūsų Mokytojas – Kristus, o jūs visi esate broliai.“ (Mt 23:7-8) o Evangelijoje pagal Joną yra randamas žodis „rabuni“, kuris irgi reiškia „mokytojas“.„Jėzus jai sako: „Marija!“ Ji atsigręžė ir sušuko: ‘Rabuni!‘“ (Jn 20:16)

 Rabinai Lietuvoje 
Lietuvos žydų (litvakų) bendruomenė renka rabinus savo bendruomenės valdyba. Iki XX a. pradžios dauguma rabinų Lietuvoje užimdavo ir ješivos (judaizmo dvasinės seminarijos) vadovo pareigas, o rabinais tapdavo rabino sūnūs. Žymiausi Lietuvos rabinai:

 Vilniaus Gaonas;
 Avrahamas Dancigas;
 Chaimas iš Valažino;
 Izraelis Salanteris;
 Chaimas Soloveičikas;
 Chaimas Ozeris Grodzenskis.

 Šaltiniai 

Kategorija:Judaizmas
!
Kategorija:Religiniai titulai